Berlingske Tidende, 1790-05-10
Fortsættelse af Fortegnelsen paa de Priismaterier og Premier, som det Kongelige Danske Landhuusholdings=Selskab udsætter for Aaret 1790. (See Tillægget No. 37.)Der udsettes saa høi en Premie for saa liden en Mængde, fordi Selskabet ved Begyndelsen af denne Flid seer meere paa Varenes Egenskab end paa deres Mængde. Beredningen af Huusblas kan ikke have store Vanskeligheder, naar man først veed, at Luftblærene i Fiskene ere de Materialier, hvoraf den forfærdiges. J Rusland tilberedes den af Luftblæren i Fisken Hausen (Accipenser Huso) og i flere Fiske, som henhører til Størens Slægt. Denne Luftblære ligger paa langs op til Fiskens Ryg, den er forbunden og fæstet til Rygseenen, og har Figuren af en afrundet Kegle, hvis brede Ende ligger imod Fiskens Hoved, og den smale imod dens Hale. Efterat Fiskens Bug er aabnet, og de øvrige Jndvolde ere udtagne, maae man med Magt rive Blæren løs fra Rygseenen. Blodet og anden Ureenlighed afvaskes. Man skiær den op efter Længden, og aftager den yderste Hud eller Hinde, som er sortagtig paa den Side, der har lagt imod Jndvoldene og gaaer let af. Den Deel af Hinden, som vender imod Ryggen, er hvidere, men er tillige vanskeligere at aftage, og gaaer lettere i Stykker. Af den saaledes behandlede Luftblære beredes Huusblas under tvende Former. Blæren lægges, imellem rene og vaade Klæder, saalænge i Solen, indtil den bliver saa blød, at den gandske let lader sig sammenrulle til en rund Stang, hvilken enten sammenbindes med begge Ender, eller undertiden formes med en Bugt i Midten, saa at den erholder Dannelsen af et Hierte. Derefter giennemstikkes begge Enderne med en Snor, paa hvilken flere saadanne Huusblas=Stænger ophænges for at seitørres, hvilken Tørring paa ingen Maade maae skee i Solen, da Huusblasen ellers springer. Den paa forbeskrevne Maade behandlede Blære kan man lægge i et reent vaadt Klæde, og ælte den tilsammen med Hænderne, indtil den bliver blødagtig som en Deig, da den soldes over hinanden og lægges sammen som Papiir og kaldes Bog=Huusblas. Disse Kager giennemstikkes med en Snor, og ophænges til Tørring i Skygge. Premien æskes til Udgangen af Aaret, 1791. 74. Da Kalk er en uundværlig Artikel ved gode Steenhuses, Bygnning, saa udsætter Selskabet følgende Premier for Kalk brænding af Muslingskaller i Jsland. Den Bonde, eller anden, som beviser, ved Tørv eller Svartebrand at have brændt den største Mængde Kalk af Muslingsskaller, giver Selskabet en Premie af 20 Rdlr. For den næste Mængde 15 Rdlr., og for den derefter 10 Rdlr. De Æskninger, som indsendes efter December Maaneds Udgang i et Aar, bliver ikke bedømte førend i det følgende Aar. Æskningerne maae indkomme inden Udgangen af Aaret 1791. 75. For enhver, som i Jy land opdager Kalksteen, paa Steder, hvorfra den lettelig kan føres og blive Jndbyggerne til Nytte ved deres Steen huses Opsættelse, udlover Selskabet sin første Sølv=Medaille eller 20 Rdlr. Anmeldelserne derom til Selskabet, maae være geleidede med omstændelige Attester om Opdagelsens Rigtighed, og de derved anførte locale Omstændigheders Sandhed. De maatte indkomme inden Udgangen af Aaret 1791. Af Kalkstenene maae med følge Prøve. Til Efterretning for de Søgende anføres, at Kalksteens Kiendemerker ere, at den bruser med Skedevand; og naar den er brændt i Jlden, drager Vand til sig, hvoraf den hedes og derefter opløser sig til en Støv i Luften. 76. At Sælhundenes Mængde omkring de danske Strandbredde, især imellem Øerne, er Fiskeriet til merkelig Afbræk, er noksom bekjendt, ligesom at deres virksomste Ødelæggelse kunde blive Fiskerierne og de Fiskende til betydelig Fordeel. For derfor, saavidt Selskabet mueligt, at befordre dette sidste, udsættes følgende Premier: 2 For den eller dem, som selv, eller i sluttet Selskab, beviisliggjør for Selskabet, paa een eller anden Maade med Garn, Harpuner, eller andre Jnstrumenter, at have fanget eller dræbt de fleste Sælhunde, enten i aabent Vand eller paa deres Baad, eller paa Jsen om Vinteren, at regne fra denne Premie=Listes Bekjendtgjørelse til midt i December 1790, udsætter Selskabet. følgende Premier: For et Antal, ikke mindre end 60 voxne eller store Sælhunde, eller 100 smaae og unge Dito, Selskabets anden Guld=Medaille eller 50 Rdlr. For den næste Mængde, ikke mindre end 40 store eller 70 smaae, Selskabets første Sølv=Medaille eller 20 Rdlr. For den næst største Mængde, ikke mindre end 25 Stykker store eller 40 smaae, Selskabets anden Sølv=Medaille eller 10 Rdlr. Paalidelige Attester maae medfølge Premie=Æskningen, at den angivne Mængde er fanget af Vedkommende efter Premie=Materiens Forskrift, og ikke af andre de Premie=Æskende overladt, for at vinde Premie. Selskabet vil tillige tage i Betragtning, hvorledes enhver veed at benytte sig af sin Fangst, deels ved at bevare og forhandle de Skind, som falder af Sælhunden, deels ved at vinde den største Mængde Tran mueligt i Forhold til Sælhundenes Antal, Størrelse og Egenskab til hvilken Ende enhver, som æsker bemeldte Premier, desuden maae angive og beviisliggjøre, hvad Tran han har vundet, eller hvor mange Skind han enten haver vel bevarede i Behold, eller afsatte, samt hvorledes og for hvilke Priser begge Deele ere solgte: hvortil desuden vil føjes af hvad forskjellig Art Sælhundene ere, da nogle, skjønt deres Størrelse er lige, giver ulige Mængde af Tran, paa hvilke samtlige Omstændigheder Selskabet vil see ved Premie=Tilkjendelsen.